唔好噓住，賣PMP當然唔會起眼，但好在可以入片落部機度做Display，噉就唔同講法啦！好似一樓有間舖頭新返咗批叫做Benss嘅PMP，老細就專登入咗大量臺灣網路女神豆花妹嘅YouTube片入去，幾部機一字排開咁擺喺櫥窗度播，我見好多宅男行過，真係會停低望o下，有啲睇仲睇咗好耐添！間唔中老細又會轉播《鐵馬尋橋》同《鋼之鍊金術師FA》，搶埋其他型別行人嘅收視，聽講因為噉，批PMP真係賣多咗，真係識捕捉客人喜好。想有生意，就係要咁用腦㗎啦！